A Marvel Studiosnál már mindenkit régóta foglalkoztatott Echo karaktere.
Most jött el az idő, hogy bemutassuk az univerzum egy újabb szegletét.
A képregényekben ez a karakter először Daredevil, vagyis Matt Murdock
világában bukkan fel először,
amelyet főként utcai bűntények jellemeznek.
A kemény betondzsungelben játszódik, nem pedig az űrben vagy Asgardban.
Itt találhatjuk meg a képregényekben.
És itt találkozunk vele a Sólyomszem-sorozatban is.
Számos opciónk volt, hogy merre induljunk a karakterrel.
Sok lehetőség rejlett benne, új karaktereket hozhattunk be általa.
Az Echo kapcsán nagyon fontos volt számomra a hitelesség…
SYDNEY FREELAND RENDEZŐ / EXECUTIVE PRODUCER
…és hogy hiteles nézőpontból meséljük el a történetet.
Már kezdettől fogva arra törekedtünk,
hogy egy olyan világot mutassunk be, ami keveseknek ismerős,
hogy aztán azt mondjuk: „Hé, nem is vagyunk annyira mások.”
Igyekeztünk kevés effektet használni.
Az univerzum legrealistább sorozatát akartuk megalkotni.
VINCENT D'ONOFRIO WILSON FISK / VEZÉR
Megismerkedünk az őslakosok világával.
Rendkívül érzelemgazdag.
Nagyon örülök, hogy új ajtók nyílnak ki általam.
És meg tudjuk mutatni, hogy bármit el lehet érni,
csak bele kell vágni.
MARVEL STUDIOS ASSEMBLED: ECHO WERKFILM
A Sólyomszemben Maya Lopez negatív szereplő.
És ezt nagyon izgalmasnak találtam, mert nem az volt a cél,
hogy Amerika Kapitányt faragjunk belőle.
Nem próbáltuk nemes lélekké változtatni.
Király!
Elfogadtuk a hibáival együtt,
és egy teljes, bonyolult,
összetett karaktert alkottunk, amelyre felépíthettük a sorozatot.
Echo egy kimondottan izgalmas karakter.
A Sólyomszemben történtek után elmenekül, és hazamegy.
Tehát ez lényegében a tékozló lány története:
hazatér, és megpróbál rájönni, hogy ki is ő valójában.
Egy bűnöző lángelme?
Vajon ezen a törvénytelen úton marad?
Vagy újra kapcsolatba kerül a családjával, a közösségével és a kultúrájával?
Ez egy egyedülálló szintézis,
és az egész sorozat nézőpontját
a kiváló színésznőre, Alaqua Coxra építettük.
Alaqua annyira erős Maya Lopezként,
hogy mikor feltűnt a Sólyomszemben,
az volt az első színészi munkája, mégis uralta a képernyőt.
Magával ragadta a nézőket.
Maya Lopez
a képregényekben egy titokzatos, siket,
fiatal amerikai őslakos nő.
A Sólyomszem esetében úgy döntöttünk…
TRINH TRAN EXECUTIVE PRODUCER, SÓLYOMSZEM
…hogy a siket közösségben keressük a megfelelő színésznőt a szerepre.
Valamint az őslakos közösségben,
hogy egy siket amerikai őslakost találjunk a szerepre.
Hatalmas feladat volt
e két kritérium alapján
megtalálni a megfelelő embert Maya Lopez szerepére.
Rengeteg felvételt végignéztünk,
és Alaqua, a Wisconsinban élő siket amerikai őslakos
bizonyult tökéletesnek a karakter megformálására.
ELFELEJTED, MILYEN SOKAT ELVETTEK…
Ő volt Maya Lopez.
AZ APÁINKAT, A FIVÉREINKET. AZ ÉN APÁMAT.
NEM TUDOM ELFELEJTENI, HOGY NEM VÉDTED MEG.
ÉS NEM ÁLLTÁL BOSSZÚT ÉRTE. MEGVOLT RÁ AZ ESÉLYED. MOST ÉN JÖVÖK.
Itt is van!
Alaqua csodálatos. Született tehetség.
Nagyon jól kezeli az érzelmi dolgokat,
és nyugodt, de egyben intenzív is.
A teste, az aurája nyugalmat áraszt,
mégis intenzív.
Talán kitépem a nyelved.
Vagy talán ő fogja.
Hé!
A jó zsaru leszel, vagy a rossz?
-Tessék? -Jó vagy rossz zsaru?
Túlzottan támaszkodsz a technikára.
Emlékszem, épp a Sólyomszemet forgattam, amikor valaki,
már nem tudom, ki,
azt mondta: „Saját sorozatod lesz.”
Én meg: „Mi? Saját sorozatom?”
Igennel válaszolt.
Emlékszem, mennyire megdöbbentem,
hisz ez főszerepet jelentett.
Jól van. Hölgyeim és uraim, köszönöm a csodálatos napot.
Nagy nap volt. Köszönöm mindenkinek.
Szép munka!
Ez kész őrület.
Elmondtam a családomnak, és ők is nagyon örültek.
Ez rengeteget jelent nekem, mert még soha nem láttam
a vásznon senkit, aki amputált, siket és őslakos.
Jól van, ennyi!
Három dolgot is képviselek. Ez nagyon sok.
JASON TAMEZ FŐGYÁRTÁSVEZETŐ
Hatalmas és kimerítő feladat
eljátszani egy Marvel-sorozat főszerepét,
amelyben elmeséljük a történetét és szuperhőst csinálunk belőle.
Ez még a legtapasztaltabb színészeknek is nagy kihívást jelent.
Ezért tudtuk, hogy szükség lesz egy támogatórendszerre,
amely a lehető legjobban szolgálja őt, és a legtöbbet hozza ki belőle
és a többi színészből is.
Zane elvitte a testeket.
Nézd!
Ma este mindkettőnket utolért a múltunk.
Emlékszem, amikor csatlakoztam a projekthez,
azt kérdezték, hogyan tehetnék jobbá a sorozatot.
Azt mondtam, hogy jó lenne, ha páran megtanulnának
jelelni. Szuper ötletnek tartották.
Ezért az egész stábnak lehetősége nyílt a forgatás kezdete előtt
pár hónapig jelnyelvet tanulni.
Nagyon klassz volt.
Hallgattak rám, és adtak a véleményemre.
Ez sokat jelent nekem és a siket közösségnek.
Emlékszem, az első napomon,
amikor megérkeztem a stúdióba és kiszálltam a kocsiból, Stephanie,
az egyik produkciós asszisztens rögtön jelelni kezdett.
Megkérdezte, hogy vagyok. Nagyon meglepődtem.
Megkérdeztem, hogy tanult-e jelelni, aztán nem sokkal később
a többi stábtag is jelelt velem, amit nagyon jó volt látni.
Persze mindenki még csak tanulta, de az igyekezetükből látszott,
hogy fontos volt nekik, hogy kommunikálni tudjanak velünk.
Nem teherként tekintettek rám, és nem kellett a telefonjukat használniuk.
Tényleg kommunikálni akartak velem,
mégpedig az én nyelvemet használva.
Egyedülálló és különleges érzés volt.
DOUGLAS RIDLOFF CONSULTING PRODUCER / JELNYELVOKTATÓ
A sorozat nagy részében jelnyelvet használnak.
Ezért feltételeznünk kell,
hogy ha egy jelelni nem tudó színésszel dolgozunk,
fel kell mérnünk, hogy mennyire tudja elsajátítani azt.
Egyesek küszködnek vele, mások nagyon gyorsan megtanulják.
Az én feladatom együtt dolgozni a színésszel,
és kidolgozni a fordítást és a jelelési típust,
amelyet a karaktere a háttértörténete alapján használ,
illetve azt, hogy miért úgy jelel, ahogy.
Igen.
-Oké. Szuper! Köszönöm. -Jól van.
Először halálra rémültem a jelnyelvtől.
Azt akartam, hogy úgy tűnjön, tudom, mit csinálok.
CHASKE SPENCER HENRY „FEKETE HOLLÓ” LOPEZ
Még aludni sem tudtam az idegtől.
Nem viccelek.
Amikor egyszerre próbáltam mozgatni a számat és a kezemet,
kiderült, hogy gyorsabban beszélek, mint ahogy jelelek.
Ezért vissza kellett vennem egy kicsit, és hihetővé kellett tennem,
közben érzelmeket is kellett vinnem a játékomba.
Alaqua fantasztikus volt ebben.
Ha Bonnie
megtudja, hogy itt voltál,
de mégse látogattad meg,
azzal összetöröd a szívét.
Az amerikai jelnyelvet sok mozgás jellemzi.
CATRIONA MCKENZIE RENDEZŐ
Mindent a mimikánkkal és a kezünkkel fejezünk ki.
Olyan, mint a költészet.
Azáltal, hogy jelnyelvórákat vehettünk,
nyilvánvalóvá vált, hogy a kéz
az érzelmek és a kifejezésmód közvetítője.
Ezt nyugodtan megcáfolhatják a siketek vagy jelnyelvet használók.
Nálam ez nem megélt tapasztalat, de a…
Én úgy értelmeztem, hogy a kéz a szöveg,
az arc pedig a mögöttes jelentés.
Tehát mindkettőre szükség van ahhoz,
hogy megértsük, mit érez az illető.
Ezt követve dolgoztuk ki a vizuális nyelvünket.
Például ebben a sorozatban ilyen a közeli.
Azért, hogy láthassuk Maya arcát, de közben azt is, ahogy jelel.
Tehát a vizuális nyelvünk célja
azok kiszolgálása, akik így élnek.
Nagyon fontos a hitelesség.
Semmi olyat nem tettünk, ami nem hiteles, és ez fantasztikus.
Ez nem sikerülhetett volna a csaktók nélkül.
Köszöntök mindenkit az első forgatási napon.
Ha esetleg valaki nem tudná,
én magam navahó vagyok az új-mexikói navahó rezervátumból,
és abban a szellemben nőttem fel,
hogy amikor elkezdünk vagy befejezünk valamit,
fontos elismernünk az embereket és a helyet, ahol vagyunk.
Ebben az esetben a csaktókat mutatjuk be.
És küldöttség érkezett a csaktó törzstől,
akik meg fogják áldani a forgatást,
hogy a legjobb történetet meséljük el.
Köszönjük ezt a lehetőséget.
Seth fogja vezetni a csaktó sétatáncot.
Csak sorakozzanak fel mögötte!
Először a következőt fogják hallani:
„Elindulok. Indulni készülök.”
A közepe táján a következőt: „Megyek.”
A végén pedig a következőt: „Megérkeztem.”
Ma reggel köszönetet mondunk, amiért rész vesznek velünk
ebben a hagyományos sétatáncban, amellyel általában
egy jelentőséggel bíró esemény kezdetének vagy végének állítunk emléket.
Az írók között számos fantasztikus őslakos tehetséggel dolgoztam,
köztük csaktókkal is.
Ezért felkerestük a csaktó törzset,
meséltünk nekik a sorozatról,
és közös informális kreatív megbeszélésekbe kezdtünk.
Amikor ellátogattunk hozzájuk, fontosnak tartottam tudatni velük,
hogy nem azért vagyunk itt, hogy elmondjuk, mit fogunk csinálni.
Egy történet vázát hoztuk,
és párbeszédet akarunk kezdeni.
Tanácsot szeretnénk kérni ezt a kultúrát
és a karakter ábrázolását illetően,
hogy a lehető leghitelesebb legyen.
Szerintem kezdetben nagyon meglepődtek.
Nem értették, mi a célunk ezzel.
Azt mondtuk nekik, hogy a célunk a lehető legjobb történet elmesélése.
Ha az őslakosokkal kapcsolatos történetek
a közösségen kívülről erednek,
mindig más a perspektíva.
Ebben a sorozatban az is nagyon izgalmas,
hogy a közösségen belülről jön.
Amikor megkerestek ezzel a szereppel, és elolvashattam a forgatókönyvet,
teljesen logikus volt, hogy az Echóban ilyen fontos szerepet kap a közösség,
mert őslakosokként azért vagyunk ilyen ellenállóak,
mert mindig egymásra és a közösségünkre támaszkodunk,
és pontosan ezt tesszük az Echo világában is.
Hé!
Jól vagy?
Ő nem Steve Rogers,
aki egymaga megment mindenkit.
Maya a családjára támaszkodik, és visszatér a gyökereihez.
Számomra ez olyasmi volt, ami egyértelműen jelezte,
hogy egy őslakos szuperhőstörténetet mesélünk el.
Az együttműködésünk keretében a csaktók segítettek a felkészülésben,
a sorozat leforgatásában,
és végig tanácsokkal láttak el minket.
A közösségünk számára ez egy igazi csaktó darab.
Nagyon jó.
Maradjon lenn a kezem?
-Ne. -Ne? Jó. Akkor ezt csinálom.
-Így jó lesz? -Igen.
A kapucha a csaktókkal való együttműködésünk
egyik pozitív hozadéka.
A játékosok ruhájától kezdve
a botokig, amiket használtak.
Ezek aztán további beszélgetésekhez vezettek: „A cserokik ellen játszanak.”
A cserokiknak más a botjuk, a ruházatuk,
a hajuk és a sminkjük.
Olyasmit sikerült alkotnunk,
ami nagyon jellegzetesnek és valóságosnak érződik.
Nagyon izgalmas ez a díszlet.
Lélegzetelállító volt a részesének lenni. Mintha tényleg
egy igazi mérkőzés közepén lettünk volna i. sz. 1099-ben.
A jelenetben nem csak 100 statiszta látható, akiket Atlantában szedtünk össze,
hanem igazi játékosok az ország minden szegletéből.
És az ő szájukból hallani, hogy minden mennyire hiteles,
na, az az igazi elismerés.
A stickballpályánk szélén állunk…
CHRIS TRUJILLO DÍSZLETTERVEZŐ
…amely a hagyományos, Kolumbusz előtti
őslakos falunk központi eleme.
Nem maradtak fenn források arról,
hogy hogy nézhetett ki egy ilyen ezer évvel ezelőtti falu.
Ezért a szájhagyományra hagyatkoztunk.
Ezekkel a hosszú épületekkel vagy csapatépületekkel vettük körül.
Valószínűleg lekopasztott ciprusfák
alkották a faszerkezetet,
amit sáralapú anyaggal tapaszthattak be.
A tető pedig szalmából vagy más hasonló anyagból készült.
Sikerült megközelítenünk azt,
amilyen valójában lehetett.
Az, hogy az őseink szertartásait is belefoglalták
a sorozatba, és pozitív módon mutatták be őket…
CODY LIGHTNING NASI
…igazán üdítő.
És az is fantasztikus, hogy ilyen sok őslakos
vett részt a projektben.
Állandó téma a filmiparban és a televíziózásban,
hogy az őslakos karaktereket nem őslakosok játsszák,
miközben mi évek óta küszködünk, hogy munkát találjunk.
Ezért csodálatos, hogy egy ekkora projektben velünk töltik be
ezeket a helyeket. Már régóta vártunk erre.
Vezér az egyik kedvenc karakterünk,
és Vincent D'Onofrio egy tündéri pasas.
Egyáltalán nem hasonlít a karakterre,
és hatalmas élmény végignézni az átalakulását,
mert Vezér a velejéig gonosz.
És amikor Vincent belép a díszletbe, olyan, mintha Vezér sétálna be.
Vincent mindegyikünknél jobban ismeri ezt a karaktert.
Tökéletesen érti, hogy ki is Vezér.
Az egészet felajánlottam neked.
Mindent, amit felépítettem.
Az örökségemet.
De te a képembe vágtad.
Már kezdetektől részt vehetek a megbeszéléseken,
beszélhetek az írókkal, a rendezőkkel
és a kreatív folyamat minden résztvevőjével,
ami fantasztikus dolog.
De ő ott van, és rá akarok nézni,
-mert az ember ezt csinálja. -Rendben.
De fontos, hogy láthassák egymást.
Vincent emberivé teszi ezt a karaktert.
A rosszfiúk azt hiszik, hogy helyesen cselekszenek.
Ez Vincent alakításában is
felfedezhető.
Értjük, miért verte péppé a fagyiárust,
hogy miért tette azt, amit tett.
Teljesen világos volt.
Soha nem volt olyan, amikor nem szerettelek lányomként.
Egy egészségtelen apa-lánya dinamika van köztük,
ami egyben annyira érdekes is, hogy muszáj néznünk.
És egy részünk azt akarja, hogy sikerrel járjanak.
És ott voltál te,
ugyanolyan összetört, mint én.
Csak át akartalak ölelni, megvédeni a fájdalomtól.
Szereti Mayát.
Ezt már az első próbáktól kezdve mondogattam.
„Figyelj! Bármi történjék is, Vezér szereti Mayát,
„és viszont.”
Mindig számíthattál rám!
Az úgynevezett „családodra” nem.
Az a különbség, hogy Vezérnek talán nincsenek meg az eszközei,
hogy ezt pozitív módon fejezze ki.
Szabadulj fel!
Szabadíts fel!
Ettől még fontos neki Maya.
És hozzá hasonlóan Mayát is számos trauma érte,
de ez nem változtat a tényen,
hogy őszintén szereti a nagybátyját, és törődik vele.
És ezeket a dolgokat kell megragadni,
hogy emberivé tegyük őket.
Ha csak a felét érzed annak, amit én éreztem iránta,
akkor azzá váltam, amit úgy gyűlölök.
A Vincent és Alaqua közti dinamika
sokat segít nekünk a képernyőn is.
Tökéletes ellentétei egymásnak
a hátterüktől kezdve a színészi tapasztalatukig.
De mindketten nagyon hitelesek,
és rengeteg időt és figyelmet szentelnek
a karakterüknek, a sorozatnak és a munkájuknak.
Szinte van egy játékosság kettejük között,
ami szerintem nagyon sokat segít, amikor Mayára és Vezérre nézünk,
mert ez egy macska-egér játék,
és sosem tudhatjuk, hogy melyikük kerül ki győztesen egy-egy találkozásból.
Mi van a Lafite-tal?
Kiöntöttem a mosogatóba.
És sok tekintetben óvatosságra ösztönzik egymást,
ami rendkívül karakterhű.
Néhány napig dolgoztam vele a Sólyomszem forgatásán.
Nem igazán volt alkalmam megismerni.
Akkor nem beszélgettünk sokat,
mert Vincent végig a szerepében maradt.
Inkább a karakterére koncentrált, és én ezt tiszteletben is tartottam.
Ezért most, hogy az Echóban hosszabb időt töltöttünk együtt,
alkalmunk nyílt próbálni
néhány óra erejéig, és nagyon kedves embernek ismertem meg.
Adott néhány jótanácsot is, amiért nagyon hálás vagyok.
-Próbálhatunk? -Igen.
Próbáljunk! Gyerünk! Addig mi beállítjuk a fényeket.
Csendet, emberek! Munka leáll!
Csak halkan!
Az Alaquával forgatott nagy párbeszédeket
soha nem fogom elfelejteni, mert egyrészt szuperhősös jellegük van,
de elsősorban egy apáról és a lányáról szólnak.
Még soha nem játszottam egyszerre a kettőt,
ezért nagyon különleges volt.
Ennyi!
Nos, ennyire futotta a tehetségemből.
Azt akartuk, hogy tényleg Vezérnek érezze magát…
KIZZIE MARTIN LILLAS JELMEZTERVEZŐ-ASSZISZTENS
…és hogy úgy is nézzen ki.
Az egyik fontos dolog, amit kiszúrtunk,
hogy az inggallérjai mérete
nem a megszokott,
hanem vagy öt centivel szélesebb.
És tudtuk, hogy ezt meg akarjuk őrizni, hogy keretbe foglalja az arcát,
és még erősebbnek láttassa.
Ahogy az öltönyei vonalvezetése is.
A legtrükkösebb része az volt…
AMBRE WRIGLEY JELMEZTERVEZŐ
…hogy úgy nézzen ki, mintha mindjárt szétrepedne rajta az öltöny.
Az ember felveszi az izomruhát, aztán felöltözik.
Tehát a színészen gyakorlatilag van egy extra réteg.
És fontos volt, hogy Vezér esetében is így legyen.
Minden nagyobb lesz tőle,
a karok, a vállak.
Ez még inkább tiszteletet parancsolóbbá tette a Vezért.
Gyerünk, engedd ki!
Nem tudom, miről beszélsz.
Az alsó lépcsőfokon állok.
Tehát lefelé nincs több, felfelé van egy,
és megragadtam…
Megragadhatod a tőled jobbra lévő lépcsőfok alját.
„Az idő kezdete” jelenetben minden úgy volt, ahogy a filmben látható.
A színészek tetőtől talpig agyagban
besétáltak a vízbe
és ki a mezőre.
Csodálatos dolog, hogy mindez speciális effektusok nélkül készült.
Hang forog, emberek!
-Hang forog! -Hang forog!
Hang forog!
„Az idő kezdete” jelenet több szempontból is ijesztő feladat volt.
Kamera! És tessék, Julia!
Ezek közül talán a legfontosabb, hogy tudomásom szerint
most először látható
egy szent teremtéstörténet a képernyőn.
És nem akartunk túlságosan belemenni a részletekbe
a kultúra iránti tiszteletünkből kifolyólag.
De a csaktók áldásával és útmutatásával
olyasmit hoztunk létre, amely némi értelmezési szabadságot is hagy,
valamennyire impresszionista.
Ugyanakkor technikai szempontból
nagy kihívást jelentett.
Szerencsére van egy elképesztő szobrász részlegünk,
akik elkészítették a gyönyörű faragott oszlopokat és padlót,
és volt egy gondosan kidolgozott vizes elemünk is,
ahonnan kiemelkednek a karakterek.
Olyasmit hoztunk létre, amire mind büszkék vagyunk,
és ami a legfontosabb,
a csaktók is megfelelőnek találnak,
és úgy érzik, hogy elsőként tiszteletteljes módon ábrázolja
a teremtésmítoszukat a képernyőn.
Jó. Gyerünk! Visszaállunk.
Kilencedik utca, Ana. Gyerünk! Zárd le!
A sorozat az oklahomai Tamahában játszódik,
és nem is mesélhettük volna el jobb, hitelesebb helyen a történetet.
Az egész sorozatnak naturalista érzete van,
és ehhez elengedhetetlen, hogy valós helyszíneken forgassuk.
Igen. Szerintem csak egy szó.
Igen. Aztán elmegy.
Nem kell egészen az ajtóig sétálnia.
Ott állj meg!
Szerintem az egész sorozatra igaz,
legalábbis végig az volt a szándékunk,
hogy bármerre fordul a kamera, mindig Tamahát lássuk.
FEKETE HOLLÓ Koripályája
Tudtuk, hogy a görkorcsolyapálya központi szerepet kap majd a történetben.
Különleges helyet kellett találnunk.
Sok pályát megnéztünk, és e mellett a griffini mellett döntöttünk.
Rögtön tudtuk, hogy van benne valami különleges.
Élet volt benne a sok színnek köszönhetően.
És gyönyörű falfestmények övezték magát a pályát.
És úgy döntöttük, hogy az eredeti jellegét meghagyva
csak keveset alakítunk rajta.
Csak a játékos amerikai őslakos kultúrára jellemző
vidám elemekkel dobtuk fel
a falfestményeket.
Nagyon klasszak
és viccesek voltak
a „skoden” szóbuborékok az őslakos arcokkal.
Azt jelenti, hogy „gyerünk”, és ez tetszik.
Egyfajta őslakos szleng.
Volt egy vicces véletlen is, ugyanis a forgatókönyvben
szerepelt egy falfestmény, amelyen az állt,
hogy „ameri-kori álom”,
és legnagyobb meglepetésünkre
ez a festmény ott volt a koripályán.
Amikor megláttuk, rögtön tudtuk, hogy jó helyen vagyunk.
Imádtam az akciójeleneteket!
Az egész sorozatban azokat élveztem a legjobban.
Ezúttal alaposan felkészítettük.
Már hónapokkal korábban elkezdtük,
mert tudtuk, hogy forgatás közben
már nem fog beleférni.
Amikor forgat, már nem lesz rá idő.
A taposás helyett, amit korábban csináltunk,
ez most inkább egy fájdalmas lépés.
Annyi alapozást végeztünk, amennyit csak tudtunk.
És Alaqua mindent beleadott.
Ráadásul…
Nagyon kemény. Nem szereti, ha pátyolgatják.
Tényleg csinálni akarta.
A lehető legtöbbet.
Igazából mi beszéltük le róla.
Mondtuk neki, hogy ez egy hosszú évad,
és nem hagyhatjuk,
hogy az elején megsérüljön vagy baja essen.
Megtennél valamit?
Tegyél egy teljes fordulatot,
hogy láthassuk… Ez a legfontosabb.
Ez az! Szuper!
Itt lesz a kamera.
Amikor megfordulsz…
-Igen. -Teljes testtel.
Értem. Jól hangzik.
Még egyszer?
A verekedések megtervezésekor
bele akartunk csempészni egy kis dzsúdzsucut,
egy kis taekwondót
és egy kicsit a többi küzdősportból
a brutális verekedési stílusába,
amelyben nem fogja vissza magát.
Ez más. Igen, tökéletes.
És azt akartuk, hogy amikor verekszik,
az a lehető legkaotikusabb legyen.
A nagy része kézitusa.
Maya király trükköket dob be a fegyverekkel.
Van egy verekedős jelenet a koripályán, amikor Maya
azt használja fegyverként, ami épp a keze ügyébe kerül.
És fogalmam sincs, hogy tudja-e vagy sem,
de Maya még olyan mozdulatokat
és stratégiákat is bevet, amelyeket az ősei használtak sok évvel ezelőtt.
Közelebb vinné a fegyvert a testéhez?
Hang forog!
Jó.
Fantasztikusan néz ki.
Tudom, hogy furcsa érzés,
de jól néz ki a felvételen.
Megpróbálnád így?
Kövesd, ahogy feláll a fegyverrel!
Igen, fantasztikusan néz ki.
Nagyon jó.
Alaqua egyik lába protézis.
Nagyon izgalmas volt kísérletezgetni ezzel.
Jobban tud hárítani vele,
mert neki nem fáj,
ami másnak fájna.
Be kellett hoznunk Daredevilt, mert Echo, azaz Maya Lopez
a Daredevil-képregények szereplője.
Hogy készíthetnénk róla sorozatot Daredevil nélkül?
Most dolgoztok először együtt?
Próbáltuk kitalálni, hogyan csináljuk,
és arra jutottunk, hogy a saját verziónkat meséljük el,
amelyben Maya és Daredevil akkor találkozik, amikor Maya Lopez
épp bizonyítani akarja a rátermettségét Vezérnek
és a mackónadrágos maffiának.
Azt, hogy ugyanolyan kemény, mint bármelyikük.
Ezért szembeszáll Daredevillel.
Ezek a karakterek
a küzdelem során ismerik meg a másikat,
a képzettségét és a képességeit.
Az a nagyon érdekes a két karakterben,
hogy miközben verekednek egymással,
felfedezik, hogy mindketten fogyatékkal élnek.
Gyerünk! Kész. És tessék!
Daredevilt némileg váratlanul éri,
hogy Echo képes felülkerekedni rajta.
Épp a füle mellett dördül el egy lövés,
amitől bárki indulatossá válik,
de ő különösen.
Gyakorlatilag az érzékszerveiket próbálják egymás ellen használni.
Fantasztikus a hangmérnöki munka.
A lehető legjobban szeretnénk megmutatni a halló nézőinknek a siketek világát.
Ez csak részben lehetséges, de a sorozat egyes részeiben
kiszűrjük a hangokat vagy a hanghatásokat,
de a zenét meghagyjuk, vagy teljesen levesszük a hangot.
Elképesztő, ahogy az egész jelenet megváltozik tőle.
Amikor hanggal látjuk a jelenetet,
szuper az egész,
de amikor levesszük a hangot, azt érezzük: „Ez Maya története.
„Már értem.”
Próbálunk segíteni a nézőknek, hogy Maya helyébe képzelhessék magukat
amennyire csak lehet.
A ruha minden öltésén látszik,
hogy egy vagy velünk.
És mi egyek vagyunk veled.
Szeretlek.
Amíg világ a világ.
Több ruhám is van,
de mind közül a szuperhősjelmezem a kedvencem.
A karakterem számára fontos felismerés,
amikor a lánya különleges képességeit látja viszont
az unokájában.
Ezért készít neki egy harcos öltözetet.
Nagyon izgalmas volt, amikor először megláttam Alaquát.
Azt mondtam: „Igen! Itt van.
„Már jó ideje szükségünk van egy szuperhősre.
„Most végre megérkezett.”
Tudtuk, hogy minél több csaktó szimbólumot meg akarunk jelenteni.
A legfontosabbak a csaktó gyémántok,
amelyeket a hagyományos öltözetükön viselnek.
És tudtuk, hogy ezeket több helyen is láttatni akarjuk.
Ez volt a legfőbb szempontunk.
Nagyon sok a gyémánt, ami a gyémánt csörgőkígyót jelképezi.
A csaktó törzs tagjai meglátják a mintát
a csörgőkígyón, és tisztelik a kígyót, mert nagyon erős állat.
Először ezt a csíkot varrjuk fel, csak azután tesszük azt középre
és kezdünk el dolgozni vele.
Végig, az aljáig.
Aztán ezen az oldalon jövünk vissza.
-Jó. Rendben. -Szóval…
A gyöngyfűzés nagyon időigényes foglalatosság.
A gyöngyfűzés esetében fontos, hogy jó szándékkal végezzük,
és ne fűzzünk bele negatív energiát,
mert egyszer valaki viselni fogja.
Ez orvosság. Olyasmi, amit mindig magunkkal viszünk.
Energia, amit magunkkal hordozunk. Ima.
Az ő ütemtervük szerint kellett haladnunk,
és elég időt kellett hagynunk, hogy mintákat küldjenek,
megnézzük őket, majd a megjegyzéseinkkel együtt
visszaküldjük őket, majd megismételjük az egészet.
Szorosan együtt dolgoztunk a csaktókkal,
hogy biztosan büszkék legyenek a szuperhősjelmezére.
Az ő jóváhagyásuk
mindenki másénál fontosabb volt.
-Elképesztő. -Egyszerűen csodálatos.
Az összes szimbólum és a jelentéssel bíró apró részletek…
JASON TAMEZ FŐGYÁRTÁSVEZETŐ
…amelyek a jelmezekre kerültek,
sokkal többé tették őket egyszerű ruháknál.
Mesésen néz ki, de a történet, amit elmesél,
sokkal erősebb bármelyik szuperhősnél,
akit valaha is a képernyőn láthatunk.
A díszlet Oklahomában van.
A csaktó törzsi gyűlés, amelyet összehoztunk, lenyűgöző lett.
Mindenfelől jöttek emberek, hogy a részesei lehessenek.
Ez az egyik legkülönlegesebb dolog, amit valaha csináltunk.
Ez a jelenet sokat jelent nekem,
mert egy őslakos hagyományt, a gyűlést mutatja be,
ahol különböző törzsek tagjai összegyűlnek,
ismerkednek, énekelnek, táncolnak
és jól érzik magukat.
Behozzuk őket.
És amikor azt mondjátok, hogy álljunk le…
Általában amikor a vezető ezt csinálja, megállnak.
Megoldjuk.
Elkezdtük a gyűlés megtervezését
és annak felmérését, hogy mennyi munka
idehozni mindenkit és mindent, ami kell
a gyűlés pontos ábrázolásához.
Végül arra jutottunk, hogy szervezünk egy gyűlést.
CSAKTÓ TÖRZSI GYŰLÉS
Elmegyünk az igazi előadókhoz, az igazi táncosokhoz,
az igazi énekesekhez, dobosokhoz, árusokhoz.
Felkeressük a közösséget,
és megkérdezzük őket, hogy eljönnének-e Georgiába
és részt vennének-e a Marvel-moziverzum első törzsi gyűlésén.
Nézzék ezt a gyönyörű gyűlést! Nagy tapsot kérek!
Megmutatjuk az életformánk szépségét.
Ezt színészekkel nem lehet eljátszatni.
Mindenki a törzsére jellemző díszeket és ékszereket visel.
Ez nem olyasmi, amit jelmezekkel meg lehet oldani.
Nagyon sokan elhozták a családi díszeiket,
amelyek generációról generációra öröklődnek.
Az egyik táncos azt mondta,
hogy az övé sárga, ami nem jellemző a törzsére.
De álmodott róla, és azt mondta, hogy a törzsében az a szokás,
hogy ha valaki új díszről álmodik, el kell készítenie.
Nagyon klasszak ezek a történetek.
Csilingelő ruhás táncos vagyok.
ALEXA GABBARD CSILINGELŐ RUHÁS TÁNCOS
Már régóta űzöm ezt a táncot.
Az anishinaabe törzsben
és más törzsekben is jelen van ez a ruha, és gyógyításra használják.
Ezért nagyon fontos,
hogy tánc közben imádkozzunk, és gyógyulást hozzunk.
Erről szól ez a tánc. Ezért táncolok.
Amit most hallanak, az a népünk orvossága.
E tánc szépsége abban rejlik, hogy meggyógyítja a szívünket és az elménket.
Köszöntsük nagy tapssal a csilingelő ruhás táncosokat
és a következő dalukat!
Olyan, mintha igazi lenne. Ez sokat segít.
Segít nekünk, színészeknek, hogy elfogadjuk ezt a valóságot,
és jobban végezzük a munkánkat.
A második estén, amikor tényleg valóságossá vált ez az egész,
emlékszem, elkezdtem megnyugodni.
„Igen, egy törzsi gyűlésen vagyok. Körülnézek kicsit.
„Lazulok a barátaimmal.”
Aztán beugrott, hogy forgatunk, nem lazíthatok.
Még le kell forgatni ezt meg azt. Furcsa volt.
Folyamatosan emlékeztetnem kellett magamat,
hogy nem lazíthatok.
Tudják, olyan…
Azt bizonyította, hogy milyen jól dolgoznak a látványtervezőink
és a rendezőasszisztensek, hogy idehozták a táncosokat meg mindent.
A három mozgalmas éjszaka
és a megállás nélküli forgatás után
nagyon jó érzés volt, hogy a végén mindenki összegyűlt
és a színészekkel és a stábtagokkal eltáncoltunk egy körtáncot.
Jöjjenek!
Gyerünk!
Ez az! Jöjjenek! Jó.
Én is jövök. Mindjárt csatlakozom.
Kezdjük el! Gyerünk!
Ilyen még nem volt.
Ez az Marvel-moziverzum első körtánca.
És önök a részesei ennek. Most történelmet írunk.
A törzsi gyűlések végén
van egy dal, amibe mindenki becsatlakozhat,
és egy imával köszönnek el.
Ezt szerettem volna megtenni, le akartam róni a tiszteletemet.
Az emberek fogták egymás kezét, együtt nevettek.
Jól érezték magukat. Nagyon jó volt látni,
hogy mindenki összegyűlt, mert az ilyen gyűléseken,
a forgatásokon vagy csak egyszerűen amerikai őslakosként
senki sem boldogul egyedül.
Szükség van a közösségre, a csapatmunkára, arra, hogy összejöjjünk,
és teljes legyen a tapasztalás.
Ezért nagyon szép pillanat volt a körtánc a végén.
Jó volt látni, hogy akik nemrég még a kamera mögött idegeskedtek
vagy fel-alá rohangáltak
most örülnek, és végre megértették a szépségét annak,
amit csináltunk.
És látni, megélni a napfelkeltét,
befogadni azt a pillanatot…
erős érzésekkel töltött el.
Uram, köszönetet mondunk
az életekért, a törzsekért, amelyek képviselve vannak,
és a népekért, amelyek képviselve vannak.
Azért imádkozom, hogy tovább munkálkodj bennünk.
Mert mindannyian valamilyen céllal vagyunk itt. És ez a te célod.
Tiéd a dicsőség, a tisztelet és a dicséret, Uram.
Nem nevezhetjük hősnek a sorozat végén.
A családját választotta,
és az önzetlenséget az önzés helyett.
De ez még nem teszi hőssé.
Mi volt ez?
Mit csináltál?
Mi a francot csináltál?
Tetszik, hogy Fisket is behozták a sorozatba,
és láthatjuk ezt a kapcsolatot, amely olyan ikonikus a képregényben.
De az Echo ennél sokkal többről szól.
Ez Maya, vagyis Echo eredettörténete,
amely nagyon spirituális és elképesztően klassz.
A nagyanyám nevelt fel.
A természetben nőttem fel,
és az én hőseim a földből élő emberek voltak.
Innen ered a lényegem.
Csak úgy tudtam részt venni ebben, ha bemutatják a világomat.
És ez az én világom.
Ami kezdetben megfogott a projektben,
az az egyensúly gondolata volt, amely különösen jellemző
az amerikai őslakos közösségekre.
Klassznak tartottam.
Nem egy szélsőségek között mozgó karaktertől szól,
hanem egy olyan szélsőséges karakterről, aki egyensúlyra lel.
Nem akarom, hogy te is úgy járj, mint én.
Nagyon hálás vagyok, hogy része lehettem Maya történetének.
Alaqua fantasztikusan alakította Maya Lopezt,
és a mellékszereplők voltak az ő csapata.
Amikor 42 évvel ezelőtt színészettel kezdtem foglalkozni,
nem adódott ennyi lehetőség.
Nagyon sok a tehetséges fiatal,
akik megérdemelnék, hogy a részesei legyenek ennek.
És íme, itt van Alaqua.
Nagyon büszke vagyok rá. Csodálatos lány.
Ez a sorozat
nagyon sokat jelent nekem,
mert sok különböző hátterű ember vett részt benne.
Én fogyatékkal élek, és őslakos vagyok,
és örülök, hogy megmutathattam,
hogy bármire képesek vagyunk.
Hölgyeim és uraim, az Echo forgatása ezennel véget ért.
Szép munka, emberek!
Mindenkinek köszönöm.
A feliratot fordította: Németh Zsófia